Rozdelenie prístrojov

Rozdelenie  meracích  prístrojov  možno  robiť podľa  približovania  sa  k  skutočnej  hodnote  z hľadiska  viacerých  činiteľov  ovplyvňujúcich  presnosť merania.  V  elektrickom  meraní 
porovnávame  meranú  veličinu  s  jej  základnou  jednotkou.  Výsledkom  je  číselná  veličina. 

Faktory presnosti:presnosťmeracieho prístroja, presnosťmetódy, rušivé vplyvy. 
Činitele pri meraní:meraný objekt, merací prístroj, operator. 

Podľa  spôsobu,  akým  sa  určuje  meraná  veličina  z údaja  prístroja,  rozlišujeme  dve 
základné skupiny meracích prístrojov: 
Absolútne  meracie  prístroje  umožňujú  určiť meranú  veličinu  bez  predchádzajúceho 
porovnania  s iným  prístrojom.  Meraná  veličina  sa  určuje  z geometrických  rozmerov  časti prístroja,  z ich  hmotnosti  a na  základe  merania  času.  Sú  to  špeciálne  a veľmi  presné  prístroje. 
Meranú veličinu nám umožňujú určiť na základe rozmerov niektorých  častí meracieho prístroja na základe váhy, sú najpresnejšie a najdrahšie.     
Sekundárne  meracie  prístroje,  v prípade  ktorých  meranú  veličinu  určujeme  porovnávaním s hodnotou, ktorá bola určená pomocou presnejšieho meracieho prístroja. Medzi tieto prístroje patria všetky bežne používané meracie prístroje.   
Podľa skupiny presnosti rozoznávame: 
· Etalóny (normály),pracujú s najvyššou možnou dosiahnuteľnou presnosťou. 
· Základné  meracie  prístroje,  ktoré  slúžia  ako  najpresnejšie  prístroje  na  overovanie laboratórnych  meracích  prístrojov  a  na  veľmi  presné  meranie.  Majú  spravidla  triedu  presnosti 0,1. Obyčajne vyžadujú špeciálne podmienky pri meraní.
· Laboratórne prístroje,  používané pre dostatočne presné laboratórne meranie v prevádzke. 
· Prevádzkové prístroje,  pre bežnú technickú potrebu, pre bežné merania v prevádzkach (menej presné, jednoduché a odolné). 

Podľa druhu meranej veličiny poznáme meracie prístroje  ampérmetre,  voltmetre,  wattmetre, galvanometre,  ohmetre,  elektromery,  kmitomery,  fázomery,  prístroje  pre  meranie neelektrických veličín a iné. 

Podľa  použitej  sústavy  prúdu  rozoznávame  prístroje  jednosmerné,  striedavé  jednofázové, striedavé  viacfázové.  
Často  sa  používajú  univerzálne  meracie  prístroje  s možnosťou  merania viacerých veličín a s možnosťou prepínania jednosmerného a striedavého režimu.
Podľa spôsobu merania a údaja meranej veličiny môžeme prístroje rozdeliť na: 
a) analógové meracie prístroje ,ktoré spojitú zmenu meranej veličiny merajú i udávajú spojito. 
Výstupná  veličina  (údaj)  môže  spojito  nadobúdať nekonečne  veľké  množstvo  hodnôt  v  rámci daného  rozsahu,  v  závislosti  od  hodnôt  vstupnej  (meranej)   veličiny.  Výstupnou  veličinou analógového  meracieho  prístroja  je  najčastejšie  výchylka  ručičky  ukazovacieho  prístroja  alebo výchylka svetelnej stopy na tienidle obrazovky. Osoba, ktorá meria danú veličinu analógovým meracím prístrojom, vyjadrí jej hodnotu v príslušných jednotkách na základe porovnania polohy ručičky  alebo  svetelnej  stopy,   vyvolanej  meranou  veličinou,  s  kalibrovanou  stupnicou.  Patria sem všetky elektromechanické meracie systémy ručičkové a vláknové. 
b) číslicové (digitálne) meracie prístroje, ktoré menia meranú analógovú veličinu na diskrétnu a  spojitú  zmenu  udávajú  v  číslicovom  tvare  (diskrétnom  tvare).  Výstupná  veličina  môže nadobúdať len nespojito konečný počet hodnôt. Digitálne meracie prístroje poskytujú na svojom výstupe  číselný údaj reprezentujúci istý interval  hodnôt vstupnej meranej veličiny, ktorému sa hovorí krok kvantovania. Pretože merané veličiny sú analógové, musí digitálny merací prístroj obsahovať prevodník  analógovej  veličiny  na  digitálnu.  Prednosťou   digitálnych  meracích prístrojov  je  jednoduchšia  obsluha,  pretože  mnoho  úkonov,  tvoriacich  merací  proces,  v  nich prebieha  automaticky.

Spotreba meracieho prístroja a jeho odpor.

Spotreba meracieho prístroja je daná tým, že prístroj potrebuje určité množstvo energie na
premiestnenie svojich pohyblivých častí. Túto energiu odoberá z meraného obvodu a spôsobí
v ňom preto väčšie, alebo menšie porušenie rozloženia prúdov a napätí.

Je  príkon  odoberaný  prístrojom  z obvodu  na  dosiahnutie plnej  výchylky.
Vlastná  spotreba  zaťažuje meraný obvod a spôsobuje oteplenie. Udáva sa vo wattoch pre
jednosmerné prístroje a vo VA pre striedavé prístroje.

Spotreba prístroja priamo súvisí s jeho vnútorným odporom. Pod vnútorným odporom
prístroja rozumieme odpor, ktorý by sme namerali na jeho svorkách. Jeho hodnota je rôzna pre rôzne rozsahy u viacrozsahových prístrojov, ale pre zvolený rozsah je konštantná a nezávisí od výchylky ručičky prístroja. V praxi je najčastejšie potrebná hodnota vnútorného odporu voltmetra a býva preto na týchto prístrojoch vyznačená buď ako odpor pre každý rozsah osobitne, alebo ako odporová konštanta v Ω/V, z ktorej po vynásobení hodnotou zvoleného rozsahu dostaneme jeho skutočný vnútorný odpor.

Preťažiteľnosť prístroja.

Je to maximálne povolené prekročenie dovolenej hodnoty, na ktorú je prístroj zhotovený.
Preťaženie prístroja môže viesť k jeho poškodeniu a zvyčajne vedie k zníženiu triedy presnosti.
Trvalé preťaženie, nazývame tiež tepelné, musia zniesť všetky prístroje bez poškodenia 
dlhodobo
Krátkodobé preťaženie, nazývame tiež dynamické, nastáva pri prudkom zvýšení prúdu 
alebo napätia na krátky čas. Bežné meracie prístroje znesú obyčajne krátkodobé preťaženie 20%.

